text: De er helt pjattede med at føde børn i Vejen Kommune
  23 februar 2018 kl. 21.14
  Sundhedsplejerskerne har haft forrygende travlt i 2017. Der er kommet næsten 20 procent flere små borgere til verden.
  Det går rigtig godt med at få flere små borgerne til Vejen Kommune. Endda på en helt naturlig måde.
  I 2017 er der nemlig kommet 456 babyer til verden. Det betyder, at der har været ekstra travlhed med at besøge nye familier.
  I 2016 blev der født 381 babyer i kommunen. Derfor holder førende sundhedsplejerske Ditte Melsen sig heller ikke tilbage og konstaterer, at der er tale om et regulært babyboom.
  Især i nogle af de mindre byer har borgerne været flittige til at sørge for nye små borgere.
  Det gælder Rødding, Lintrup og Skodborg. Her er der tilsammen blevet født 84 babyer i 2017.
  